CELEX: E2019P0006
Language: lv
Date: 2019-08-13 00:00:00
Title: Lihtenšteinas Firstistes apelācijas tiesas 2019. gada 13. augusta lūgums EBTA Tiesai sniegt konsultatīvu atzinumu kriminālprocesā pret H un I

23.1.2020   
            
            
               LV
            
            
               Eiropas Savienības Oficiālais Vēstnesis
            
            
               C 23/8
            
         
      Lihtenšteinas Firstistes apelācijas tiesas 2019. gada 13. augusta lūgums EBTA Tiesai sniegt konsultatīvu atzinumu kriminālprocesā pret H un I
      
         (Lieta E-6/19)
      
      (2020/C 23/08)
      Firstistes apelācijas tiesa (Fürstliches Obergericht) ar 2019. gada 13. augusta lūgumu, kuru EBTA Tiesas kanceleja saņēma 2019. gada 20. augustā, lūdza EBTA Tiesai sniegt konsultatīvu atzinumu kriminālprocesā pret H un I par šādiem jautājumiem:
      
                  1.
               
               
                  Saistībā ar Regulas (EK) Nr. 561/2006 13. panta 1. punkta m) apakšpunktu:
                  
                              a)
                           
                           
                              vai šis noteikums attiecas arī uz “tukšbraucieniem”, ko veic specializētie transportlīdzekļi, kas pārvadā regulā minēto naudu un/vai vērtslietas, jeb citiem vārdiem, uz braucieniem, ko šie transportlīdzekļi veic nolūkā savākt naudu vai vērtslietas, un uz atpakaļbraucieniem pēc naudas vai vērtslietu piegādes?
                           
                        
                              b)
                           
                           
                              vai šis noteikums attiecas arī uz transportlīdzekļiem, kuri pavada specializētos transportlīdzekļus, kas pārvadā naudu un/vai vērtslietas?
                           
                        
            
                  2.
               
               
                  Vai ir nepieciešami vai samērīgi, pamatojoties uz Regulas (EK) Nr. 561/2006 19. panta 1. punktu, ka dalībvalsts piemēro sankcijas par šīs regulas pārkāpumiem, ja specializēti transportlīdzekļi, kas pārvadā naudu vai vērtslietas, attiecīgos braucienus veica citu dalībvalstu teritorijā un šīs dalībvalstis ir izmantojušas šīs regulas 13. panta 1. punkta m) apakšpunktā paredzēto izņēmumu tā, ka saskaņā ar attiecīgo dalībvalstu attiecīgajiem tiesību aktiem pārkāpumi nepastāv?
               
            
                  3.
               
               
                  Vai Regulas (EK) Nr. 561/2006 6. panta 5. punkts ir jāinterpretē tādējādi, ka pat tad, ja dalībvalsts ir izmantojusi šīs regulas 13. panta 1. punkta m) apakšpunktā paredzēto izņēmumu, jebkurš laikposms, kas pavadīts, kā aprakstīts šīs regulas 4. panta e) punktā, un laikposms, kas pavadīts, vadot transportlīdzekli (katrā gadījumā saistībā ar braucieniem, kuros iesaistīti specializēti transportlīdzekļi, kas pārvadā naudu un/vai vērtslietas), ir jāreģistrē kā “cits darbs” saskaņā ar minētās regulas 6. panta 5. punktu?
                  Ja atbilde uz šo jautājumu ir apstiprinoša, vai Regulas (EK) Nr. 561/2006 6. panta 5. punkts ir jāpiemēro arī tad, ja attiecīgā dalībvalsts ir attiecīgajiem transportlīdzekļiem piešķīrusi atbrīvojumu saskaņā ar Regulas (EEK) Nr. 3821/85 3. panta 2. punktu (tagad Regulas (ES) Nr. 165/2014 3. panta 2. punkts)?